b"\n_START_ARTICLE_\nPresonitzaci\xc3\xb3\n_START_PARAGRAPH_\nEn dret penitenciari i en psicologia, la presonitzaci\xc3\xb3 descriu un fenomen psicol\xc3\xb2gic que pateix una persona quan ingressa en una pres\xc3\xb3, ja que hi viur\xc3\xa0 una experi\xc3\xa8ncia traumatitzadora que alterar\xc3\xa0 el seu estat emocional de manera inevitable. Aquest fenomen ha estat estudiat per molts investigadors i fins i tot s'ha descrit com un proc\xc3\xa9s de dol per la p\xc3\xa8rdua de la llibertat. La presonitzaci\xc3\xb3 implica habituar-se al m\xc3\xb3n de la pres\xc3\xb3, com si la vida dintre de la pres\xc3\xb3 fos la vida normal. Aix\xc3\xb2 porta l'intern a considerar-se inferior a les persones lliures. I, com assenyalava Concepci\xc3\xb3n Arenal, cal combatre la idea que l'estada a la pres\xc3\xb3 \xc3\xa9s quelcom definitiu i insistir en el fet que ser a la pres\xc3\xb3 \xc3\xa9s un fet transitori, ja que es pot tornar a l'estat anterior: la llibertat."